钦定古今图书集成/明伦汇编/人事典/第077卷 > 易经 > 《睽九二》
## 钦定古今图书集成/明伦汇编/人事典/第077卷 > 易经 > 《睽九二》

九二。遇主于巷。无咎。《象》曰：“遇主于巷。”未失道也。

〈程传〉二以刚中之德居下，上应六五之君，道合则志行，成济睽之功矣。而居睽离之时，其交非固。二当委曲求于相遇，觊其得合也，故曰：“遇主于巷”，必能合而后无咎。巷者，委曲之途也。“遇”者，会逢之谓也。当委曲相求，期于会遇，与之合也。